CELEX: 62008CB0207
Language: el
Date: 2008-07-11 00:00:00
Title: Υπόθεση C-207/08: Διάταξη του Δικαστηρίου (έκτο τμήμα) της 11ης Ιουλίου 2008 (αίτηση του Panevėžio apygardos teismas, Δημοκρατία της Λιθουανίας, για την έκδοση προδικαστικής αποφάσεως) — Ποινική διαδικασία κατά Edgar Babanov (Άρθρο 104, παράγραφος 3, πρώτο εδάφιο, του Κανονισμού Διαδικασίας — Γεωργία — Ελεύθερη κυκλοφορία των εμπορευμάτων — Εθνική νομοθεσία που απαγορεύει την καλλιέργεια οποιουδήποτε είδους κάνναβης)

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/15
            
         Διάταξη του Δικαστηρίου (έκτο τμήμα) της 11ης Ιουλίου 2008 (αίτηση του Panevėžio apygardos teismas, Δημοκρατία της Λιθουανίας, για την έκδοση προδικαστικής αποφάσεως) — Ποινική διαδικασία κατά Edgar Babanov
   (Υπόθεση C-207/08) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Γεωργία - Ελεύθερη κυκλοφορία των εμπορευμάτων - Εθνική νομοθεσία που απαγορεύει την καλλιέργεια οποιουδήποτε είδους κάνναβης)
   (2008/C 285/24)
   Γλώσσα διαδικασίας: η λιθουανική
   Αιτούν δικαστήριο
   Panevėžio apygardos teismas
   Ποινική διαδικασία ενώπιον του αιτούντος δικαστηρίου κατά
   Edgar Babanov
   Αντικείμενο
   Αίτηση για την έκδοση προδικαστικής αποφάσεως — Panevėžio apygardos teismas — Συμβατότητα εθνικής νομοθεσίας που προβλέπει ποινική ευθύνη για την καλλιέργεια οποιουδήποτε είδους κάνναβης με το δίκαιο της Ένωσης — Δυνατότητα του δικαστηρίου να εφαρμόσει την εθνική νομοθεσία όταν η περιεκτικότητα της κάνναβης σε δραστική ουσία δεν υπερβαίνει ορισμένο όριο
   Διατακτικό
   
               1)
            
            
               Ο κανονισμός (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001, πρέπει να ερμηνευτεί κατά την έννοια ότι απαγορεύει εθνική νομοθεσία που απαγορεύει την καλλιέργεια και κατοχή κάνναβης προοριζόμενης για την προβλεπόμενη από τον κανονισμό αυτό παραγωγή ινών.
            
         
               2)
            
            
               Το κοινοτικό δίκαιο απαγορεύει την εφαρμογή από τα δικαστήρια κράτους μέλους εθνικής νομοθεσίας η οποία απαγορεύει, κατά παράβαση του κανονισμού 1782/2003, την καλλιέργεια και κατοχή κάνναβης προοριζόμενης για την προβλεπόμενη από τον κανονισμό αυτό παραγωγή ινών.
            
         
      (1)  ΕΕ C 209 της 15.8.2008.